[{"text_idx": "#000000", "text": "Miks osaleda Prototronis \u2013 10 soovitust Prototron 29nda raundi finalistidelt"}, {"text_idx": "#000001", "text": "Prototroni vo\u0303itnud tiimid pa\u0308lvisid 60 000 eurot osalusvaba rahastust"}, {"text_idx": "#000004", "text": "11 komistuskivi, mida ettevo\u0303tlusega alustamisel va\u0308ltida"}, {"text_idx": "#000006", "text": "Ta\u0308naseks on Prototroni ekspertkogu ja hindajad ligi 200 laekunud ideed la\u0308bi vaadanud ning so\u0303elunud nendest va\u0308lja ko\u0303ige potentsiaalsemad meeskonnad, kelle edule saab Prototron ko\u0303ige paremini kaasa aidata. Paremate va\u0308ljavalimine oli suureks va\u0308ljakutseks, misto\u0303ttu saavad selles Prototroni voorus oma idee edasiarendamiseks vo\u0303imaluse 22 meeskonda."}, {"text_idx": "#000007", "text": "Nendele meeskondadele annavad mentorid ja\u0308rgnevate na\u0308dalate jooksul tagasisidet, lisaks saavad nad koolitusi Prototroni partneritelt, et oma ideed veelgi paremaks muuta ja edasi arendada. Eesma\u0308rk on ko\u0303igil u\u0308ks \u2013 saada valituks TOP10-sse ja ekspertkogu ette lo\u0303ppvoorus."}, {"text_idx": "#000008", "text": "\u201cVooru laekus palju tehnilisi lahendusi ja ka TOP20 on ideede poolest mitmekesine. Mitmed va\u0308ga head ideed ja\u0308id praegusest valikust va\u0308lja, kuid loodame va\u0308ga, et meie ekspertide tagasisidet arvestades ta\u0308iendavad meeskonnad oma taotlusi ning kandideerivad kevadvoorus uuesti,\u201d u\u0308tles Prototroni tegevjuht Jana Pavlenkova."}, {"text_idx": "#000011", "text": "Prototroni rahastu 15. oktoobril lo\u0303ppenud taotlusvooru esitati kokku 194 nutikat ideed, neist kolmandik tuli vooru fookuses olnud piirkondadest: Tartumaalt ja Kagu-Eestist ning Ida-Virumaalt."}, {"text_idx": "#000012", "text": "2012. aastal Swedbanki, Tallinna Teaduspargi Tehnopol ja Tallinna Tehnikau\u0308likooli poolt asutatud rahastu Prototron eesma\u0308rgiks on toetada alustavaid ettevo\u0303tjaid ja leiutajaid rahaliselt esimese to\u0308o\u0308tava tootena\u0308idise ehk prototu\u0308u\u0308bi va\u0308ljato\u0308o\u0308tamisel. Prototroni rahastule on senistes taotlusvoorudes esitatud enam kui 1500 nutika idee, kokku on rahastatud 41 projekti ligi 500 000 euro ulatuses."}, {"text_idx": "#000013", "text": "Ja\u0308rgmine Prototroni taotlusvoor on juba ka\u0308imas, ideid ootame 15. ma\u0308rtsini 2017. Taotluse saab juba esitada!"}, {"text_idx": "#000014", "text": "Prototron on 2012. loodud rahastu, mille eesma\u0308rk on prototu\u0308u\u0308pide finantseerimise abil panustada uute idufirmade ja maailma muutvate tehnoloogiate su\u0308ndi."}, {"text_idx": "#000015", "text": "Prototroni rahastajad ja partnerid hoolivad ettevo\u0303tluse ja ettevo\u0303tlikkuse arenemisest Eestis ning toovad innovatsiooni laboritest reaalsesse ellu."}]